પાડોશીના સંબંધી બહેને લલચાવી‘આમ ને આમ ચાર વર્ષ વીતી ગયાં. એક દિવસ પાડોશમાં રહેતાં શારદામાસીને ત્યાં તેમના સંબંધી રેખાબહેન આવ્યાં. શારદામાસી સાથે તે અમારે ઘેર આવ્યાં અને મને કહ્યું, ‘શારદા પાસેથી તારી વાત જાણી. ખૂબ દુઃખ થયું. જીવતર આમ જ ઘસી ન કાઢવું હોય અને તારો તથા તારા પરિવારનો ઉદ્ધાર કરવો હોય તો મારી સાથે ચાલ. શહેરમાં તારા જેવી યુવા છોકરીઓને સારા પગારમાં નોકરી મળી જાય છે. હું તને સારા પગારની નોકરી અપાવીશ.’ પાઈ પાઈ માટે પરવશ સ્થિતિમાં હતી એટલે આ વાત કરનાર રેખાબહેન કોઈ દેવદૂત જેવા લાગ્યા. માતાને વાત કરી રેખાબહેન સાથે શહેર આવવા અમે ટ્રેનમાં બેસી ગયાં.